আজি বিয়লি প্ৰায় ৩ বজাত ধুবুৰীৰ পানবাৰীৰ সাতাবাৰীৰ ৩১ নং ৰাষ্ট্ৰীয় ঘাইপথৰ পৰা ষ্টেটিক ছাৰভেইলেন্সৰ দলে ১,১১,০০০ টকা জব্দ কৰিবলৈ সক্ষম হয়।
এ এছ ১৭ বি ৯৩৫০ নম্বৰৰ এখন চাৰিচকীয়া বাহনত তাপশ ভট্টাচাৰ্য নামৰ এজন ব্যক্তিয়ে আনি থকা অৱস্থাতে দলটোৱে এই টকাখিনি জব্দ কৰিবলৈ সক্ষম হয়। গাড়ীখন বিলাসীপাৰাৰ পৰা ধুবুৰী অভিমুখে গৈ আছিল।
উল্লেখযোগ্য যে নিৰ্বাচনী আচৰণ বিধি বলবৎ হোৱাৰ পিছৰে পৰা কোনো এজন লোকে ৫০ হাজাৰতকৈ বেছি টকা সৰবৰাহ কৰিব নোৱাৰে যদিও ৰাজ্যখনৰ বিভিন্ন স্থানত একাংশ লোকে এই নিৰ্বাচনী আচৰণ বিধি উলংঘা কৰি লাখ লাখ টকা সৰবৰাহ কৰি আহিছে।
ধুবুৰী জিলা কাৰ্য্যবাহী দণ্ডাধীশৰ নেতৃত্বত ষ্টেটিক ছাৰভেইলেন্সৰ দলে অঞ্চলটোত অভিযান অব্যাহত ৰাখিছে। আনহাতে জব্দ কৰা টকাখিনি লৈ ইতিমধ্যে জিলা প্ৰশাসনে তদন্ত অব্যাহত ৰাখিছে।
শাৰীৰিক অসুস্থতাৰ বাবে চিকিৎসালয়ত ভৰ্তি ফুটবল সম্ৰাট পেলে; কেনে আছে কিংবদন্তি খেলুৱৈগৰাকী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
